Fond za zaštitu depozita

Podgorica, 29.09.2021. godine

**Održana XX sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadesetu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je donio Odluku o prestanku mandata direktora Fonda za zaštitu depozita, Predraga Markovića zbog odlaska u penziju.

Upravni odbor je, po konkursu za direktora Fonda za zaštitu depozita imenovao Vojina Vlahovića, na period od četiri godine. Uvidom u personalnu dokumentaciju kandidata utvrđeno je da reference kandidata Vojina Vlahovića, ostvarene tokom radnog angažovanja, imenovanog naročito preporučuju za obavljenje funkcije na koju se kandidovao. Utvrđeno je da je kandidat Vojin Vlahović obavljao poslove visoke odgovornosti i stručnosti, u kojima je pokazao profesionalnost i kvalifikacije u obavljanju složenih radnih obaveza, a što ga je preporučilo za izbor po predmetnom konkursu.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 31.08.2021. godine. Konstatovano je da ukupna sredstva Fonda na 31.08.2021. godine iznose 111,19 miliona eura, ukupni depoziti iznose 3,99 milijardi eura, a garantovani depoziti iznose 1,59 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.